Santjago metropolinis regionas
Santjago metropolinis regionas (isp. Región Metropolitana de Santiago) – regionas centrinėje Čilės dalyje. Ribojasi su Valparaiso regionu šiaurėje ir vakaruose, su O’Higinso regionu pietuose ir Argentina (Mendosos provincija) rytuose. Tai vienintelis šalies regionas, neturintis priėjimo prie vandenyno. Administracinis centras – Santjagas.